CONVOCATÒRIA PER A ADJUDICAR LA DIRECCIÓ I EL MUNTATGE DE DUES OBRES DE TEATRE EN LA UNIVERSITAT D'ALACANT PER AL CURS 2017/2018 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4208)
  + [Valencià](/va/acuerdo/4208)






Selector de idioma

Leer

* [Español](/es/acuerdo/4208)
* [Valencià](/va/acuerdo/4208)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A ADJUDICAR LA DIRECCIÓ I EL MUNTATGE DE DUES OBRES DE TEATRE EN LA UNIVERSITAT D'ALACANT PER AL CURS 2017/2018[Butlletí Oficial Universitat d'Alacant](/ca/Publicacion)
=========================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A ADJUDICAR LA DIRECCIÓ I EL MUNTATGE DE DUES OBRES DE TEATRE EN LA UNIVERSITAT D'ALACANT PER AL CURS 2017/2018

Data d'aprovació
:   05/06/2017

Data de publicació
:   05/06/2017

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=4208.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4208)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4208)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A ADJUDICAR LA DIRECCIÓ I EL MUNTATGE  DE DUES OBRES DE TEATRE EN LA UNIVERSITAT D'ALACANT PER AL CURS 2017/2018&url=https://www.boua.ua.es/va/acuerdo/4208)

**Títol:** CONVOCATÒRIA PER A ADJUDICAR LA DIRECCIÓ I EL MUNTATGE DE DUES OBRES DE TEATRE EN LA UNIVERSITAT D'ALACANT PER AL CURS 2017/2018

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dilluns, 5 de juny de 2017

CONVOCATÒRIA PER A ADJUDICAR LA DIRECCIÓ I EL MUNTATGE DE DUES OBRES DE TEATRE EN LA UNIVERSITAT D’ALACANT PER AL CURS 2017/2018

El Vicerectorat de Cultura, Esport i Llengües de la Universitat d’Alacant (d’ara endavant VCEL) fa una convocatòria pública per a adjudicar la direcció i el muntatge de dues obres de teatre en la Universitat d’Alacant (UA) per al curs 2017/2018 per a la seua Aula de Teatre. Aquesta Aula de Teatre està composta per estudiants de grau i de postgrau, Personal d’Administració i Serveis (PAS) i Personal Docent i Investigació (PDI) de la UA. Aquesta convocatòria es regeix per les bases següents:

1. Podran participar-hi les professionals i els professionals que acrediten coneixements i experiència en la direcció i muntatge d’obres teatrals i que complisquen les bases d’aquesta convocatòria.

2. El VCEL convoca dos projectes per a adjudicar:

a) El muntatge i la direcció d’una obra d’una autora contemporània. La direcció ha de garantir que l’obra puga ser representada en qualsevol de les llengües oficials de la Comunitat Valenciana. El projecte ha d’incloure un taller formatiu en pràctica teatral, que es durà a terme en paral·lel al muntatge de l’obra.

b) El muntatge i direcció d’una obra clàssica grecollatina o una obra clàssica de la literatura catalana o castellana. La direcció ha de garantir que l’obra puga ser representada en qualsevol de les llengües oficials de la Comunitat Valenciana. El projecte ha d’incloure un taller formatiu adequat a aquesta proposta, que es durà a terme en paral·lel al muntatge de l’obra.

3. Les aspirants i els aspirants que vulguen participar en aquesta convocatòria han d’enviar un projecte de l’activitat teatral que especifique a quin muntatge i direcció concursen acompanyat del curriculum vitae. Cada participant només podrà presentar un projecte per a cadascuna d'aquestes modalitats. I, en tot cas, l’adjudicació definitiva per a cadascuna de les modalitats esmentades haurà de recaure en candidats distints.

Les persones interessades hauran d’emplenar el formulari disponible en l’adreça

<http://web.ua.es/va/vr-cultura/convocatories/teatre/>

i rebran un correu electrònic de confirmació amb un número de referència. Posteriorment hauran d’adjuntar, dins del termini de la convocatòria, la documentació sol·licitada (currículum, projecte...) a l’adreça de correu electrònic

[h.qvuazla@ey.de](mailto:e.iyapqbs@gm.zf)

amb la indicació del nom del responsable o la reponsalbe, el nom del projecte i el número de referència de la sol·licitud. El pes total dels documents adjunts no ha de superar els 5MB.

És incompatible la presentació de projectes per part d’un mateix aspirant a més d’una de les actuals convocatòries del VCEL per a l’Aula de Teatre, per a l’Aula Teatre-UPUA, per a l’Aula de Dansa i per a l’Aula de Musica- Coral.

La data màxima per a la recepció de les sol·licituds és el 28 de juny de 2017.

4. Els projectes que resulten elegits han de complir les condicions d’actuació i representació següents, juntament amb les bases exposades:

a) Començar els assajos a partir d’octubre de 2017.

b) Tenir disponible el muntatge seleccionat per a la representació d'aquest al maig de 2018 a la Universitat d’Alacant. El muntatge corresponent a la modalitat b) de teatre clàssic s’estrenarà també en el marc del VI Festival de Teatre Clàssic L’Alcúdia- Universitat d’Alacant.

c) Si per alguna raó, en qualsevol dels dos muntatges, no s'aconsegueix formar grup amb els alumnes i, per tant, no es pot estrenar al maig, s'entendrà que el muntatge corresponent queda anul·lat. En aquest cas, el director o la directora del muntatge afectat cobrarà la part prorratejada estipulada en aquesta convocatòria pels mesos treballats.

d) Durant el curs 2018/2019, cada obra i muntatge durà a terme el nombre de representacions que dispose el VCEL tant en el campus de la Universitat d’Alacant com en els circuits de les seus universitàries o en aquelles poblacions amb què la Universitat d’Alacant té signats convenis de col·laboració i intercanvi culturals.

e) En cas d'haver-hi peticions perquè l’obra s’haja de representar fora dels itineraris abans esmentats, el VCEL ha de ser informat prèviament i donar-hi el vistiplau.

5. El VCEL, per la seua banda, assumirà les obligacions següents amb les produccions seleccionades:

a) Farà la producció executiva de cada projecte i facilitarà les representacions durant el període corresponent al curs.

b) Abonarà la quantitat de 5.500 € (IVA inclòs) en concepte d’ajuda a la direcció i el muntatge de cadascuna de les modalitats teatrals seleccionades, prèvia presentació de factura nominal.

c) Pagarà la quantitat de 100 € (IVA inclòs) a la directora o el director seleccionats de cada projecte de direcció i muntatge sempre que facen una representació durant el curs acadèmic 2018/ 2019; aquest import cobrirà els assajos i la representació, prèvia presentació de factura nominal corresponent.

d) Posarà a disposició dels grups un mitjà de transport adequat per als desplaçaments en ruta. Aquest serà un autobús prou gran per a carregar l’escenografia, el vestuari i altres estris per a la representació, que s’hauran d’adequar a la capacitat d’aquest vehicle; en cap cas, llevat que es porte escenari portàtil, es preveu la possibilitat d’afegir-hi una furgoneta per a la càrrega.

e) S’encarregarà de la difusió i promoció del projecte general i de les representacions que es facen al campus de Sant Vicent del Raspeig de la Universitat d’Alacant o en alguna de les seues seus.

Totes les quantitats dineràries compromeses es carregaran al Capítol II del Servei de Cultura i queden subjectes a l’efectiva disponibilitat pressupostària i de despesa en aquest òrgan.

6. El VCEL estudiarà i valorarà les sol·licituds rebudes a través d’una Comissió formada per cinc membres: la directora del Secretariat de Promoció Cultural i Lingüística -o la persona en qui delegue-, que actuarà de presidenta; el director del Servei de Cultura, que actuarà de secretari; el subdirector del Servei de Cultura i dos professionals de prestigi reconegut en la matèria designats lliurement pel rector de la Universitat d’Alacant.

7. La Comissió de Selecció basarà la valoració conjunta i la preselecció dels candidats en els mèrits al·legats i acreditats, tenint en compte els criteris generals següents:

a) Interès cultural i artístic del projecte, amb una atenció especial que s’ajuste a la modalitat triada (fins a 20 punts).

b) Curriculum vitae i descripció de la trajectòria professional de la persona que propose el projecte (fins a 20 punts).

c) Viabilitat del projecte, amb això s'entendrà la possibilitat que puga ser dut a terme quant a mitjans tècnics i personals, incloent-hi els del director del muntatge, escènics, etc. (fins a 10 punts).

d) Adequació del projecte a l’àmbit universitari, es valorarà sobretot en el projecte la millor involucració dels alumnes en l’obra proposada i la connexió directa d'aquesta amb la diversificació de continguts docents. Especialment es valorarà també que les propostes presenten un cronograma detallat del treball que es durà a terme i del taller formatiu amb els alumnes esmentats (fins a 15 punts).

e) Originalitat de les propostes (fins a 15 punts).

Aquesta valoració suposarà com a màxim 80 punts.

8. Les candidatures valorades que hagen obtingut un mínim de 40 punts en cada modalitat hauran de passar obligatòriament una entrevista personal que tindrà una puntuació màxima de 20 punts. L'entrevista versarà sobre la major aptitud o idoneïtat dels projectes presentats, per a determinar, basant-se en aquesta, les habilitats concretes del projecte preseleccionat, el perquè de l’elecció de l’obra, la versió que es durà a terme, entre altres aspectes. Si el candidat o la candidata no aconsegueix un mínim de 10 punt en l’entrevista, quedarà eliminat. Si no s’arriba a la puntuació mínima requerida, la Comissió declararà deserta la convocatòria.

Resultarà seleccionada la candidatura que obtinga la puntuació final més elevada.

9. La participació en aquesta convocatòria comporta l’acceptació de les bases.

10. En compliment de la Llei Orgànica 15/1999, de protecció de dades de caràcter personal i el seu reglament de desenvolupament, aprovat pel Reial Decret 1720/2007, de 21 de desembre, se us informa que les dades personals sol·licitades en aquest procés de selecció seran tractades únicament per personal del VCEL, amb la finalitat exclusiva de tramitar la sol·licitud de participació.

Carles Cortés

Anàlisi
-------

:   **Modificat per:**

    * [Detalle
       MODIFICACIÓ DE LA CONVOCATÒRIA PER A ADJUDICAR LA DIRECCIÓ I EL MUNTATGE DE DUES OBRES DE TEATRE EN LA UNIVERSITAT D'ALACANT PER AL CURS 2017/2018](/va/acuerdo/4236)
      19/06/2017





[Carretera Sant Vicent del Raspeig s/n  
03878 Sant Vicent del Raspeig - Alacant  
 Tel. 61 582 2068 - Fax 42 947 7403](https://www.google.es/maps/@59.664041,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12895&trk=tyah&trkInfo=tarId%0X7785516646763%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)